Газпром

"Газпром" Олон Нийтийн Хувьцаат Нийгэмлэг буюу Газпром (орос.Публичное акционерное общество «Газпром» ) - Хувьцааны 50% нь төрийн мэдэлд байдаг, Оросын эрчим хүчний том компани. "Газпром" группийн толгой компани. «Газпром» хувьцаат нийгэмлэг нь байгалийн хий олборлон зарж, өөрийн хийн хоолойн системийг түрээсэлэх үйл ажиллагаа явуулдаг байна. Үндсэн үйл ажиллагааны чиглэлүүд нь байгалийн хий болон газрын тосны геологийн судалгаа, олборлолт, тээвэрлэлт, хадаглалт, боловсруулалт бөгөөд түүний борлуулалт юм. Мөн үүнээс гадна дулааны болон эрчим хүчний үйлдвэрлэлт ба түгээлтийн үйл ажиллагаа эрхэлдэг байна. 

"Газпром" нь дэлхийн байгалийн хийн нөөцийн 16%, Оросын байгалийн хийн нөөцийн 71%-ийг эзэмшиж, байгалийн хийн үйлдвэрлэлээрээ дэлхийн 12%, Оросын 68%-ийг бүрдүүлдэг салбарын зах зээл дээрх том тоглогч ажээ.

2021 оны байдлаар тус компани дэлхийн хамгийн урт буюу 175.2 мянган километр хий дамжуулах хоолойны систем эзэмшиж байв. 

Газпром бол Оросын хамгийн том шингэрүүлсэн байгалийн хийн үйлдвэрлэгч, экспортлогч юм. Тус компани "Сахалин-2" төслийг хэрэгжүүлж байгаа бөгөөд бусад шинэ төслүүд хөгжүүлж байна. 2022 онд ОХУ-д компанийн орлого 8 их наяд рубль болжээ.

Тус компани 2022 оны 4-р сарын 13-наас хойш Донбасс дахь дайн, Крымын хойгийг зэзлэн авч Украин руу түрэмгийлэл эхлүүлсэнтэй холбогдуулан АНУ, Канад, Австралийн хоригт ороод байгаа юм.

 Ашиглаж буй ордууд 

 Бованенково талбай
 Заполярное талбай
 Камчатка
 Ковыкта талбай
 Приразломное талбай
 Сахалин-3
 Уренгойн талбай
 Харасавей талбай
 Чаяндинское талбай
 Штокманы талбай
 Южно-Русское талбай

 Тээвэрлэлтийн дэд бүтэц 
Газпром нь дэлхийн хамгийн том нэгдсэн хийн хангамжийн систем (USGS), мөн Армени, Киргизстан, Беларусь дахь хий дамжуулах сүлжээг эзэмшдэг.

Оросын хийн дамжуулах системийн нийт урт нь 172,100 километр юм. 2013-2017 оны хооронд тус компани Орост 4,300 гаруй километр гол хийн хоолойг ашиглалтад оруулсан. Хий тээвэрлэхэд 254 компрессор станц ашигладаг байна.

Экспортын гол хоолойн шугамууд

 «Северный поток» /Умард урсгал/ хийн хоолой
 «Ямал — Европа» хийн хоолой
 «Уренгой — Ужгород» хийн хоолой
 «Голубой поток» /Цэнгэр урсгал/ хийн хоолой

Удирдлага
"Газпром" ХК-ийн удирдлагын дээд байгууллага бол хувьцаа эзэмшигчдийн хурал юм. Ерөнхий удирдлагыг хэрэгжүүлдэг төлөөлөн удирдах зөвлөл, гүйцэтгэх удирдлагын чиг үүрэгтэй ТУЗ нь хувьцаа эзэмшигчдийн хуралд шууд захирагддаг.

Захирлуудын Зөвлөлийн гишүүд:

 Зубков, Виктор Алексеевич — Захирлуудын Зөвлөлийн дарга
 Миллер, Алексей Борисович — Захирлуудын Зөвлөлийн орлогч дарга, ПАО «Газпром» удирдах Зөвлөлийн дарга
 Новак, Александр Валентинович — ОХУ-ын Засгийн газрын орлогч дарга
 Мартынов, Виктор Георгиевич — Губкины нэрэмжит газрын тос, байгалийн хийн Их сургуулийн ректор
 Мау, Владимир Александрович — Ардын аж ахуйн Академийн ректор
 Акимов, Андрей Игоревич — -Газпромбанк"-ны удирдлагын дарга 
 Патрушев, Дмитрий Николаевич — ОХУ-ын Хөдөө аж ахуйн сайд
 Кулибаев, Тимур Аскарович — "Kazenergy"- ассоциацын дарга
 Маркелов, Виталий Анатольевич — ПАО «Газпром»-ын удирдах Зөвлөлийн орлогч дарга
 Середа, Михаил Леонидович — ПАО «Газпром»-ын удирдах Зөвлөлийн орлогч дарга

РАО «Газпром», 1998 оноос ОАО «Газпром»-ын Захирлуудын Зөвлөлийн дарга нар:

 Рэм Иванович Вяхирев (1993—1996, 2001—2002)
 Александр Иванович Казаков (1996—1998)
 Фарит Рафикович Газизуллин (1998—1999)
 Виктор Степанович Черномырдин (1999—2000)
 Дмитрий Анатольевич Медведев (2000—2001, 2002—2008)
 Виктор Алексеевич Зубков ( 2008 оноос хойш)



Ангилал:1989 онд байгуулагдсан
Ангилал:Санкт-Петербургийн байгууллага
Ангилал:Оросын аж ахуйн нэгж
Ангилал:Газрын тосны эдийн засаг